jkorsvik/nowiki_second_scrape_merged huggingface dataset:
Statens offentliga utredningar

Statens offentliga utredningar (SOU) er navnet på en publisert svensk samling av rapporter og betenkninger knyttet til offentlige utvalg utnevnt av staten. I likhet med NOU i Norge, nedsettes offentlige utvalg i regelen til å belyse større politikkområder på initiativ fra Regjeringen. Etter at utredningen er levert til Regjeringen, er det vanlig å sende utredningen ut til høring («remiss») til berørte parter. 
På bakgrunn av det som foreslås i utredningen og høringssvarene om den, kan Regjeringen velge å gå videre med konkrete initiativ i form av en proposition til Riksdagen (parlamentet). I lovsaker må Regjeringen først skissere lovendringen i en Lagrådsremiss til Lagrådet, som uttaler seg om hvorvidt det lovforslaget som skisseres strider mot grunnloven eller av andre grunner ikke bør vedtas. Her atskiller Sverige seg fra Norge, ved at Regjeringen i Norge alltid viderefører en offentlig utredning (NOU) med en stortingsmelding, mens den svenske regjeringen går rett på proposisjonen uten forutgående melding.
Hver SOU har et unikt id-nummer som består av årstall og serienummer separert med et kolon etterfulgt av et navn, f.eks. SOU 2000:1, En uthållig demokrati! – Politik för folkstyrelse på 2000-talet. Rapportene er tilgjengelige bl.a. i biblioteker og i elektronisk form som PDF-filer på Internett (sistnevnte gjelder rapporter fra og med midten av 1990-tallet og fremover).


== Se også ==
Norges offentlige utredninger


== Kilder ==
Den svenske regjeringens forklaring av SOU
Søk blant SOU-rapporter
Gunnar Wall

Sven Gunnar Wall (født 1951) er en svensk journalist og forfatter. Han har blant annet fokusert på etterforskningen av drapet på Olof Palme.


== Bibliografi ==
Mörkläggning: statsmakten och Palmemordet (1997)
Världens största konspirationer (2002)
Historiens största mordgåtor (2004)
Tidernas största bedrägerier (2005)
Världens största fiaskon (2006)


== Referanser ==
Sigvard Cedergren

Sigvard «Sigge» Cedergren (født 24. februar 1931 i Bollnäs, død 5. mars 1996 i Stockholm) ble kjent for allmennheten i forbindelse med mordet på Olof Palme.
Cedergren var i mange år, på 1970- og 1980-tallet, sjef for spillklubben Oxen, samt at han bedrev svart narkotikahandel, noe som fikk ham til å bli kjent med Christer Pettersson (begge har også sine røtter i Hälsingland). Cedergren avslørte på sitt dødsleie at han i forkant av Palmemordet hadde hatt en revolver av typen som politiet etterlyste, og at Pettersson hadde kjennskap til dette. Politiet hadde ikke særlig tiltro til denne uttalelsen.
Mikael Hylin

Mikael Hylin (født 21. februar 1962 i Stockholm) er en svensk regissør og manusforfatter.


== Regi ==
2001 – Dream
2000 – Hassel - Förgörarna
1995 – Älskar, älskar inte
1992 – Kvällspressen (TV-serie)
1990 – Storstad
19.. – Blåser morgondagens vind (kortfilm)


== Manus ==
1997 – Lilla Jönssonligan på styva linan
1996 – Lilla Jönssonligan och cornflakeskuppen
19.. – Blåser morgondagens vind


== Produsent ==
2006 – Jag såg mordet på Palme
1997 – Expedition Robinson (TV-serie)
1996 – Lilla Jönssonligan och cornflakeskuppen
19.. – Blåser morgondagens vind


== Eksterne lenker ==
(en) Mikael Hylin på Internet Movie Database 
(sv) Mikael Hylin i Svensk Filmdatabas 
(en) Mikael Hylin på AllMovie 
(en) Mikael Hylin hos The Movie Database
Faye Kellerman

Faye Kellerman (født 1952 i St. Louis, USA) er forfatter av kriminalromanserien «Peter Decker/Rina Lazarus», i tillegg til tre bøker ikke knyttet til noen serie, The Quality of Mercy,  Moon Music og Straight  into Darkness.

Faye Kellerman studerte ved UCLA hvor hun tok hovedfag i  teoretisk matematikk i 1974. Fire år seinere tok hun doktorgraden i dentalkirurgi. På den tiden var hun «fullt oppsatt på å fortsette en karriere som tannlege». Til tross for sine intensjoner har hun aldri praktisert som tannlege. Hun var mor på heltid inntil hun publiserte sin første roman. I et essay fra 1997 skriver hun at hun ikke akkurat kan si når omveltningen fra munnhygieniker til krimforfatter skjedde, men faktorer som styrte henne mot å skrive om mysterier var «et ønske om å skape rettferdighet, en mistenksom natur, en veldig aktiv fantasi, og, selvsagt, en dragning mot det bisarre».Kellerman er praktiserende  ortodoks jøde, liksom hennes mann, romanforfatteren Jonathan Kellerman. Hennes arbeider tar ofte opp jødiske tema og karakterer, og bruker disse innfor rammeverket av det tradisjonelle mysteriet. Peter Decker-bøkene for eksempel, kretser om en politidetektiv som er oppdradd som   baptist men vender tilbake til sine jødiske røtter etter å ha forelsket seg med Lazarus, en ortodoks jøde, mens han etterforsker en voldtekt som skjedde nær en ortodoks jødisk skole (yeshiva).
Ekteparet Kellerman er det eneste gifte paret som noen gang har vært på bestsellerlisten til The New York Times samtidig (med to forskjellige bøker), de har fire barn og bor i Los Angeles.  Hun er mor til roman- og skuespillforfatteren, Jesse Kellerman.


== Bibliografi ==


=== Peter Decker & Rina Lazarus seriene ===
The Ritual Bath (1986)
Sacred and Profane (1987)
Milk and Honey (1990)
Day of Atonement (1991)
False Prophet (1992)
Grievous Sin (1993)
Sanctuary (1994)
Justice (1995)
Prayers for the Dead (1996)
A Serpent's Tooth (1997)
Jupiter's Bones (1999)
Stalker (2000)
The Forgotten (2001)
Stone Kiss (2002)
Street Dreams (2003)
Straight Into Darkness (2005)
The Burnt House (2007)


=== Andre romaner ===
The Quality of Mercy (1989)Moon Music (1998)Stalker (2000) – features Cynthia DeckerDouble Homicide (2004) – written with Jonathan KellermanThe Garden of Eden and Other Criminal Delights (2006)Capital Crimes (2006) – skrevet sammen med Jonathan Kellerman


=== Oversettelse til norsk ===


== Referanser ==


== Eksterne lenker ==
(en) Faye Kellerman på Internet Movie Database
Jesse Kellerman

Jesse Kellerman (født 1. september 1978) er en roman- og skuespillforfatter. Hans første roman er Sunstroke, utgitt av Putnam i januar, 2006. Hans andre roman, Trouble, ble publisert i januar, 2007. For skuespillet sitt, Things Beyond Our Control, fikk han prinsesse Grace-prisen, som blir gitt til USAs mest lovende skuespillforfatter. Han er sønn av de kjente krimforfatterne Faye Kellerman and Jonathan Kellerman. En tid var han første gitarist for Los Angeles baserte Indie rockebandet Don't Shoot the Dog.
I 1994 publiserte han en bok med barnepoesi Daddy, daddy, can you touch the sky? med Jonathan Kellerman (ISBN 0-553-07324-9).


== Referanser ==


== Eksterne lenker ==
(en) Offisielt nettsted
Cocktail (tidsskrift)

Cocktail er et mykpornografisk tidsskrift som blir utgitt månedlig av MP Media Norge. Bladet regnes som Norges eldste pornografiske tidsskrift som fremdeles er på markedet, og hadde sin første utgivelse i 1950. I begynnelsen var dette et humorblad med vitser, historier og pinup-bilder, men etter hvert har innholdet blitt mer pornografisk med nakenfotografier, gruppesex, sexfortellinger og annonser.Opprinnelig var Cocktail et skandinavisk blad med utgivelser i Sverige fra 1942 til 1974 og i Danmark fra 1930-tallet til begynnelsen av 1970-tallet. En liberalisering av pornolovgivningen i disse landene gjorde at det dukket opp en rekke konkurrenter som viste mer utfordrende sex enn det Cocktail gjorde. Den norske utgaven startet med utgivelser av sex-pocketbøker i 1967 og begynte med fotonoveller i 1972, da også utviklingen mot å bli et rent pornoblad startet.


== Se også ==
Linda Johansen
Tanja Hansen


== Referanser ==


== Eksterne lenker ==
Bladets nettsted
Lars Borgnäs

Lars Johan Olof Borgnäs (født 6. mars 1947 i Västerås) er en svensk journalist og forfatter. Han er en av medarbeiderne i Sveriges Televisions Uppdrag granskning. Han har tidligere jobbet i TV-programmet Striptease.
Borgnäs har blant annet engasjert seg i Palme-mordet og styckmordsrättegången.


== Bibliografi ==
2020 - Olof Palmes sista steg : i sällskap med en mördare, Semic, ISBN 9789155267964
2006 – En iskall vind drog genom Sverige: mordet på Olof Palme, Norstedts forlag, ISBN 9789113100029.
2003 – Sanningen är en sällsynt gäst: sökandet efter Catrine da Costas mördare, Nordstedts forlag, ISBN 9789113011769


== Priser og utmerkelser ==
2006: Svenska Deckarakademins pris for beste fagbok for En iskall vind drog genom Sverige


== Referanser ==
Leif Stenberg-Skiffer

Leif Stenberg, senere Leif Skiffer (født 21. juni 1933, død 21. november 1985), også kalt Mr. X, var en svensk storforbryter innenfor blant annet narkotikabransjen. Han har aldri blitt dømt for kriminelle handlinger. Hans identitet ble røpet i sammenheng med en hjerteoperasjon. Stenberg-Skiffer medvirker i en film om mordet på Olof Palme av Mikael Hylin. Hans datter, Madeleine Stenberg, var gift med filmregissøren Kjell Sundvall.


== Referanser ==
Sven Anér

Sven Anér (født 14. august 1921 i Adolf Fredriks församling, død 11. mai 2018 i Uppsala) er en svensk journalist, med en fortid i Sveriges Television og Dagens Nyheter. I perioden mellom 1993 og 2005 gav han ut avisen Palme-nytt, der han uttrykte skarp kritikk over utredningen av mordet, og han har dessuten publisert flere bøker om Palme-mordet. I de senere år har han interessert seg for «Estonia»-forliset og gir fra og med 2005 ut nyhetsbrevet Estonia-brevet.


== Referanser ==
Den siste kontrakten

Den siste kontrakten (originaltittel: Sista kontraktet) er en svensk kriminalthriller fra 1998 med Palme-mordet som tema. Filmen er regissert av Kjell Sundvall og basert på ei bok av en ukjent forfatter som benyttet pseudonymet John W. Grow. Hovedrollen spilles av Mikael Persbrandt.


== Handling ==
Roger Nyman, en erfaren politimann med 15 år bak seg i tjenesten, ber om å bli overflyttet til en roligere avdeling av hensyn til helsen og familien. Han kommer i etterretningstjenesten og en dag dukker navnet Victor Gales opp på hans pult. En mann med arbeids og oppholdstillatelse i Sverige. Problemet er bare at Victor Gales har vært død i seks år. Nyman må finne ut hvem som skjuler seg bak denne identiteten. Det viser seg at hans egentlige navn er Ray Lambert. Etter å ha overvåket ham en tid, får Nyman mistanke om at hans egentlige mål er å drepe sveriges statsminister.


== Om filmen ==


=== Anmelderne ===
Både Aftenpostens, VGs og Dagbladets anmeldere gav den terningkast fire. Anmelderen i Dagbladet beskrev den som en severdig konspirasjonsthriller, mens VGs beskrev den som «en drivende god røverhistorie».Anmelderen på danske PHILM gav den bare 2 av 7 stjerner og skrev: «Dog ikke nok til at højne niveauet, som hele tiden på fortællesiden er faretruende lavt. Som ringe kompensation præsenteres vi for overbevisende professionelt teknisk arbejde».


=== Publikum ===
Filmen innbrakte 132 000 kr på svenske kinoer. Den hadde et produksjonsbudsjett på ca. 24 millioner svenske kroner.


=== Priser ===
Den ble nominert til Grand Jury Prize ved Det amerikanske filminstituttets prisutdeling.


== Rolleliste (utvalg) ==
Mikael Persbrandt – Roger Nyman
Michael Kitchen – Ray Lambert
Pernilla August – Nina Nyman
Reine Brynolfsson – Bosse Ekman
Bjørn Floberg – Tom Nielsen
Cecilia Ljung – Lisa
Jacqueline Ramel – Anna
Johan Lindell – Bernard Lange
Mathias Henrikson – Gösta Bark
Per Ragnar – KG
Paul Birchard – Norris
Anders Ekborg – Bengt Löfgren
Johan H:son Kjellgren – Erik Hellberg
Leif Andrée – Berg
Stephen Webber – Wilson
Tshamano Sebe – Ery Sontanga


== Referanser ==


== Eksterne lenker ==
(en) Den siste kontrakten på Internet Movie Database 
(no) Den siste kontrakten i Nasjonalbibliotekets filmografi 
(no) Den siste kontrakten hos Filmfront 
(sv) Den siste kontrakten i Svensk Filmdatabas 
(da) Den siste kontrakten i Danmark Nationale Filminstitut 
(fr) Den siste kontrakten på Allociné 
(nl) Den siste kontrakten på MovieMeter 
(en) Den siste kontrakten på AllMovie 
(en) Den siste kontrakten på Rotten Tomatoes
Covarrubias

Covarrubias er en småby og kommune i provinsen Burgos i Castilla y León i Spania. Den har 640 innbyggere og ligger omtrent 42 km sør for Burgos og ca. 225 km nord for Madrid. Covarrubias ligger i en dal hvor elven Arlanza renner.
Covarrubias har blitt vennskapskommune med Tønsberg i Norge, som et resultat av at Prinsesse Kristina av Norge reiste fra Tønsberg til Spania i 1257 og ble senere gravlagt i Covarrubias.
Nåværende borgermester er Miguel Ortíz Alcalde.


== Referanser ==


== Eksterne lenker ==
Ayuntamiento de Covarrubias Arkivert 20. oktober 2007 hos Wayback Machine.
Lindesvermer

Lindesvermer (Mimas tiliae) er en sommerfugl som tilhører familien svermere (Sphingidae). I Norge finnes den på Sørlandet og Østlandet, men den er ikke spesielt vanlig. Larven går på lind (Tilia spp.).


== Utseende ==
Det voksnedyret er en ganske stor (vingespenn 70 – 80 mm) sommerfugl med spoleformet kropp og smale vinger. Forvingene er flikete. Hodet er ganske lite og munndelene reduserte, antennene tynne og smalt fjærformede. Kroppen er grå, med nokså lange, nedliggende hår. Forvingene kan ha ulike nyanser av brunt, rødlig eller grønt, vanligst er grunnfargen olivengrønn. De har et bredt, ujevnt, mørkt tverrbånd omtrent i midten, dette er ofte delt i to. Ved vingespissen er det et lyst felt. Bakvingene er brune med rustrøde kanter, litt innbuktet foran bakhjørnet som er svart.
Larven forandrer seg ganske mye i løpet av utviklingen. I de første stadiene er den grønn med små, røde og hvite skråstreker på kroppsidene. Når den nermer seg puppestadiet blir den gråfiolett med små, hvite nupper. Larven er smalest foran ved hodet, og kroppen ender i en halepigg som blir blålig i de siste stadiene.

		
		
		
		
		


== Levevis ==
Som de andre artene i Smerinthinae tar ikke lindesvermeren næring til seg som voksen, men lever på opplagsnæring fra larvetiden. Larven lever på lind (Tilia spp.), sjeldnere på andre løvtrær. Den spiser bare om natten; om dagen sitter den gjemt under et blad. Den voksne sommerfuglen flyr i mai – juni.


== Utbredelse ==
Lindesvermeren finnes i det meste av Europa, og videre østover til Japan. I Norge finnes den bare på Østlandet og Sørlandet, nord til Ringerike og vest til Kristiansand. Enkelte steder kan den være ganske vanlig.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2Nettsiden Svenska Fjärilar, med bildegalleri: [1]Nettsiden Norges sommerfugler: [2]


== Eksterne lenker ==
(en) lindesvermer i Encyclopedia of Life 
(en) lindesvermer i Global Biodiversity Information Facility 
(no) lindesvermer hos Artsdatabanken 
(sv) lindesvermer hos Dyntaxa 
(en) lindesvermer hos Fauna Europaea 
(en) lindesvermer hos NCBI 
(en) Kategori:Mimas tiliae – bilder, video eller lyd på Wikimedia Commons 
(en) Mimas tiliae – galleri av bilder, video eller lyd på Wikimedia Commons 
Mimas tiliae – detaljert informasjon på Wikispecies
Kveldpåfugløye

Kveldpåfugløye (Smerinthus ocellata) er en sommerfugl som tilhører familien svermere (Sphingidae). Den er lett å kjenne på at den har store øyeflekker på bakvingene. I Norge flyr den i mai – juni på Sørlandet og Østlandet.


== Utseende ==
En stor (vingespenn 75 – 95 mm) sommerfugl, kroppen er forholdsvis kort og vingene brede til svermer å være. Hodet er ganske lite med reduserte munndeler, antennene smalt fjærformede. Forvingene er noe flikete. Brystet er svart i midten, grått på sidene, bakkroppen grå. Forvingene er brunlige med et svakt, rosa skjær, med flere smale, lyse og mørke tverrbånd. Bakvingene er for det meste rosa, nær bakkanten med en stor, rund, svart øyeflekk med en blå ring inne i. Larven er grønn.

		
		
		
		


== Levevis ==
Larvene lever vanligvis på selje (Salix caprea), sjeldnere på apal eller andre løvtrær. De er bare aktive om natten og gjemmer seg om dagen. Kveldpåfugløyet flyr i løv- og blandingsskog i mai – juni. Som andre Smerinthinae tar den ikke næring til seg som voksen, men overlever på næring den har lagret fra larvetiden.


== Utbredelse ==
Kveldpåfugløyet finnes over det meste av Europa østover til Sibir. I Norge forekommer den på Østlandet og Sørlandet, nord til Hamar og vest til Farsund. Den kan noen steder være forholdsvis vanlig. I Amerika blir den erstattet av den ganske like arten Smerinthus jamaicensis.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum Norvegiae. Norsk entomologisk forening. 192 sider. ISBN 82-995095-1-3Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2Nettsiden Svenska Fjärilar, med bildegalleri: [1]Nettsiden Norges sommerfugler: [2]


== Eksterne lenker ==
(en) kveldpåfugløye i Encyclopedia of Life 
(en) kveldpåfugløye i Global Biodiversity Information Facility 
(en) kveldpåfugløye hos Fauna Europaea 
(en) Kategori:Smerinthus ocellatus – bilder, video eller lyd på Wikimedia Commons 
(en) Smerinthus ocellatus – galleri av bilder, video eller lyd på Wikimedia Commons 
Smerinthus ocellatus – detaljert informasjon på Wikispecies
Ospesvermer

Ospesvermer (Laothoe populi) er en sommerfugl som tilhører familien svermere (Sphingidae). Den er gulbrun, bakvingen er oransje ved roten. Larven lever på osp (Populus tremula), og sommerfuglen flyr i mai til august, med særlig i juni–juli. Den har reduserte munndeler og tar ikke næring til seg som voksen.


== Utseende ==


=== Sommerfugler ===
Ospesvermeren er en ganske stor sommerfugl; vingespennet måler mellom 72 og 92 mm. Kroppen er kjegleformet. Til svermer å være har ospesvermeren en ganske liten kropp og ganske store vinger. Fargen er vanligvis hovedsakelig grå, men det finnes også en rødbrun fargevariant.
Hodet er ganske lite, munndelene reduserte og antennene tynne, smalt fjærformede.
Vingene er vanligvis gråbrune, og bakvingene er rustrøde ved roten. Den nærtstående arten Laothoe amurensis mangler denne røde fargen. Ospesvermerens vinger har flere smale, bølgete, lyse og mørke tverrstriper. Årene er markert lysere enn resten av vingene. Forvingen har en liten, hvit flekk nær midten. 
Vingenes ytterkant er sterkt flikete, noe som gjør at sommerfuglen ligner et vissent blad når den sitter stille. Sommerfuglen har en meget karakteristisk hvilestilling, med bakvingene stikkende ut foran forvingene, dette øker likheten med et vissent blad.


=== Larver ===
Larven er grønn med små, hvite prikker. Hodekapselen er trukket ut til to knøler øverst. På hvert ledd er det en lys skråstripe, som hjelper til med å viske ut larvens omriss. Den har også noen små, røde flekker på ryggen.

		
		
		
		
		
		


== Levevis ==
Som andre Smerinthinae tar den voksne ospesvermeren ikke til seg næring, men lever på energi den har lagret fra larvetiden. De voksne sommerfuglene flyr i mai–august på steder der det vokser osp. Larvene lever vanligvis bare på osp (Populus tremula), av og til på selje og poppel.


== Utbredelse ==
Ospesvermeren finnes i Europa og videre østover til Turkestan, og i Nord-Afrika. I Norge finnes den nokså vanlig nord til Nordland. Den er trolig den vanligste svermeren i Norge.


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum Norvegiae. Norsk entomologisk forening. 192 sider. ISBN 82-995095-1-3Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2Nettsiden Svenska Fjärilar, med bildegalleri: [1]Nettsiden Lepidoptera.no - Sommerfugler i Norge: [2]Nettsiden Norges sommerfugler: [3]


== Eksterne lenker ==
(en) ospesvermer i Encyclopedia of Life 
(en) ospesvermer i Global Biodiversity Information Facility 
(no) ospesvermer hos Artsdatabanken 
(sv) ospesvermer hos Dyntaxa 
(en) ospesvermer hos Fauna Europaea 
(en) ospesvermer hos NCBI 
(en) Kategori:Laothoe populi – bilder, video eller lyd på Wikimedia Commons 
(en) Laothoe populi – galleri av bilder, video eller lyd på Wikimedia Commons 
Laothoe populi – detaljert informasjon på Wikispecies
Eikesvermer

Eikesvermer (Marumba quercus) er en sommerfugl som tilhører familien svermere (Sphingidae). Den finnes i Mellom-Europa, men ikke i Norden. Den ligner en stor og blek ospesvermer (Laothoe populi). Larven lever på eik (Quercus spp.).


== Utseende ==
En stor (vingespenn 85 – 125 mm, hunnen størst) svermer med flikete vinger. Grunnfargen er ganske variabel med det vanligste er okergul. Forvingene har to brede, litt mørkere tverrbånd on en mørk, trekantet flekk ved bakhjørnet. Bakvingene er gulbrune, litt rødlige ved roten. I motsetning til ospesvermeren stikker ikke bakvingene ut fremfor forvingene når den sitter. Larven er grønn, med vortete hus og lyse skråstriper på hvert ledd.

		
		
		


== Levevis ==
Larvene lever på ulike arter av eik (Quercus spp.). Sommerfuglen har to generasjoner hvert år, i mai-juni og i august-september.


== Utbredelse ==
Eikesvermeren finnes fra Atlasfjellene i Marokko, gjennom Sør-Europa og Midtøsten østover til Iran. Den kan vandre en del, og dukker av og til opp nord for det egentlige utbredelsesområdet, for eksempel i Nord-Frankrike og ved Moskva.


== Kilder ==
Pittaway, A.R. (2007) Sphingidae of the Western Palearctic[1]


== Eksterne lenker ==
(en) eikesvermer i Encyclopedia of Life 
(en) eikesvermer i Global Biodiversity Information Facility 
(en) eikesvermer hos Fauna Europaea 
(en) eikesvermer hos NCBI 
(en) Kategori:Marumba quercus – bilder, video eller lyd på Wikimedia Commons 
(en) Marumba quercus – galleri av bilder, video eller lyd på Wikimedia Commons